Geen keer aan SA se SchoenmakerTatjana Schoenmaker in aksie. (Foto: Lee Jin-man/AP) Suid-Afrikaanse swem se nuwe goue meisie, Tatjana Schoenmaker, het dit wéér gedoen. Die 22-jarige swemmer het haar tweede goue medalje op dag twee van die Wêreldbekerbyeenkoms in Tokio gewen. Schoenmaker se tyd van 1:06.54 in die 100 m-finaal van die borsslag het aan haar die voorste plek op die medaljepodium besorg. Japan se Miho Teramura (1:06.77) en Renoa Aoki (1:06.77) was kort op haar hakke. Schoenmaker het gister die 200 m-borsslag met ŉ indrukwekkende nuwe Wêreldbeker-tyd van 2:22.35 gewen, ŉ verbetering op Viktoria Gunes se 2015-rekord van 2:22.87. Dit is Schoenmaker se debuut by ŉ Wêreldbekerbyeenkoms. Sy neem môre ook aan die 50 m-borsslag deel. Die Tokio-been van die Wêreldbeker eindig Sondag.